Хораций
Квинт Хораций Флак () или Хораций е римски поет от Златния век на римската литература. Неговото творчество обхваща революционната епоха на Древен Рим – края на републиката и първото десетилетие на новия режим на Октавиан Август.

Бащата на Хораций е бил земевладелец, освободен роб. Съумял да даде на сина си солидно образование в училищата в Рим, откъдето бъдещия поет тръгнал към Атина, за да се усъвършенства. Там Хораций попаднал сред средите на републикански настроени аристократични младежи. През 42 г. пр.н.е. той взема участие в решителната битка при Филипи (в Македония) (между силите на Марк Антоний и Октавиан Август срещу тези на Марк Юний Брут и Касий) След поражението на републиканците и дадената амнистия за билите се на страната на загубилия, Хораций се връща в Италия, където разбира, че баща му е мъртъв, а имотите им са конфискувани. За да се издържа, става писар. Вергилий го въвежда в кръга на Меценат, който става негов приятел и покровител и го представя на Октавиан. От републиканец Хораций става поддръжник на монархията.

На Хораций принадлежи репликата Carpe diem (Наслаждавай се на момента).

Произведения 

 Sermonum liber primus, Сатири I (35 г. пр. н. е.)
 Epodes, Еподи (30 г. пр. н. е.)
 Sermonum liber secundus, Сатири II (30 г. пр. н. е.)
 Carminum liber primus, Оди I (23 г. пр. н. е.)
 Carminum liber secundus, Оди II (23 г. пр. н. е.)
 Carminum liber tertius, Оди III (23 г. пр. н. е.)
 Epistularum liber primus, Послания I (20 г. пр. н. е.)
 Ars Poetica, За поетическото изкуство (24/10 г. пр. н. е.)
 Carmen Saeculare, Песен за вековете (17 г. пр. н. е.)
 Epistularum liber secundus, Послания II (14 г. пр. н. е.)
 Carminum liber quartus, Оди IV (13 г. пр. н. е.)

Издания на български език 
 Съчинения. Пловдив: Отецъ Паисий-С. Василевъ, 1927, 186 с.
 Оди. Книга 1 – 2. Превод от латински Крум Димитров. София: Херман Поле, 1931 – 1933, 72 с.
 Избрани съчинения. Коментар. Съставил Крум Димитров. София: Т. Ф. Чипевъ, 1941, 96 с.
 Поетическо изкуство. Превод от латински Георги Батаклиев. София: Наука и изкуство, 1983, 84 с.
 Събрани творби. Превод от латински Георги Батаклиев. София: Народна култура, 1992, 462 с.

Изследвания 
 Костова, Мария. Правото в поезията на Хораций. С., 2010.
 Костова, Мария. Правният език и правните ситуации като стилистично средство в поезията на Хораций. – В: Езици и култури в диалог: Традиции, приемственост, новаторство. Конференция, посветена на 120-годишната история на преподаването на класически и нови филологии в Софийския университет „Св. Климент Охридски“. С., УИ, 2010.

Външни препратки 

  Произведения на Хораций
 
 Йосиф Бродски, „Писмо до Хораций“, електронна публикация в „Моята библиотека“

Древноримски поети
Древноримски сатирици
Хорации
Починали в Рим